അര്ദ്ധസെഞ്ച്വറിയുമായി ദുബെയും ജയ്സ്വാളും രാജസ്ഥാന് തകര്പ്പന് ജയം ഐ.പി.എല്ലില് ഇന്ന് നടന്ന രണ്ടാം മത്സരത്തില് ചെന്നൈക്കെതിരെ രാജസ്ഥാന് ഏഴ് വിക്കറ്റിന്റെ തകര്പ്പന് ജയം. ചെന്നൈ ഉയര്ത്തിയ 190 റണ്സെന്ന വിജയലക്ഷ്യവുമായി ബാറ്റിങ്ങിന് ഇറങ്ങിയ രാജസ്ഥാന് പതിനെട്ട് ഓവറില് ജയം നേടി. Rajasthan Royals Chennai Super Kings അര്ധ സെഞ്ചുറി നേടിയ യശസ്വി ജെയ്സ്വാളും ശിവം ദുബെയുമാണ് രാജസ്ഥാനെ അനായാസം വിജയത്തിലെത്തിച്ചത്. 42 പന്തുകള് നേരിട്ട ദുബെ നാല് വീതം സിക്സും ഫോറുമടക്കം 64 റണ്സോടെ പുറത്താകാതെ നിന്നു. ജയത്തോടെ മുംബൈ ഇന്ത്യന്സിനെ മറികടന്ന് രാജസ്ഥാന് ആറാം സ്ഥാനത്തേക്ക് കയറി. 12 കളികളില് നിന്നും 10 പോയന്റുമായി രാജസ്ഥാന് പ്ലേ ഓഫ് പ്രതീക്ഷ നിലനിര്ത്തി. ഋഥുരാജ് ഗെയ്ക്വാദിന്റെ സെഞ്ച്വറി കരുത്തില് രാജസ്ഥാനെതിരെ നാല് വിക്കറ്റ് നഷ്ടത്തില് 189 റണ്സാണ് ചെന്നൈ നേടിയത്. ഓപ്പണിങ് ഇറങ്ങിയ ഗെയ്ക്വാദ് 101 റണ്സുമായി പുറത്താകാതെ നിന്നു. അവസാന ഓവറുകളിലെ വെടിക്കെട്ട് നടത്തിയ ജഡേജയും 15 പന്തില് 32 ചേര്ന്നാണ് ചെന്നൈ കൂറ്റന് വിജയ ലക്ഷ്യം തന്നെ രാജസ്ഥാന്റെ മുന്നില് വച്ചത്. രാജസ്ഥാന് വേണ്ടി തെവാട്ടിയ നാല് ഓവറില് 39 റണ്സ് വഴങ്ങി മൂന്ന് വിക്കറ്റ് വീഴ്ത്തി.